राष्ट्रपति भवन
सन १९५० तक इसे वाइसरॉय हाउस बोला जाता था। तब यह तत्कालीन भारत के गवर्नर जनरल का आवास हुआ करता था। यह नई दिल्ली के हृदय क्षेत्र में स्थित है। इस महल में ३४० कक्ष हैं और यह विश्व में किसी भी राष्ट्राध्यक्ष के आवास से बड़ा है। भारत के प्रथम भारतीय गवर्नर जनरल श्री सी राजगोपालाचार्य को यहां का मुख्य शयन कक्ष, अपनी विनीत नम्र रुचियों के कारण, अति आडंबर पूर्ण लगा जिसके कारण उन्होंने अतिथि कक्ष में रहना उचित समझा। उनके उपरांत सभी राष्ट्रपतियों ने यही परंपरा निभाई।
राजभवन (पश्चिम बंगाल), दार्जिलिंग
दार्जिलिंग राजभवन ब्रिटिश राज के दौरान सरकारी गृह हुआ करता था। यह भारत के गवर्नर जनरलों का ग्रीष्मकालीन आवास था। गवर्नर जनरल का स्थाई आवास स्थल कलकत्ता का सरकारी गृह था लेकिन बंगाल की भीषण गर्मियों के मौसम में गवर्नर जनरल का आवास और पूरा कार्यालय दार्जिलिंग स्थानान्तरित हो जाता था। सरकारी गृह भवन १८७७ में कोच बेहर के महाराजा ने खरीद लिया था।